Інфармацыя пра беларускую вяскоўку мільганула ў лістападзе ў паведамленьнях некалькіх сусьветных агенцтваў. Сюжэты пра Марыю Шарую прайшлі таксама ў эфіры амэрыканскай мэдыя-карпарацыі CNN. Цікавасьць такая нездарма. Рэч у тым, што дасюль, згодна з Кнігаю рэкордаў Гінэса, найбольшая дакумэнтальна пацьверджаная працягласьць жыцьця чалавека складала 122 гады й 164 дні. "Рэкорд" належаў французцы Жан-Луіс Кальман - яна нарадзілася была 21 лютага 1875 г. і пражыла да 4 жніўня 1997 г.